**บันทึกข้อความ**

เรื่อง ขออนุญาตนางสาวอาบจิตร กอมาตย์ เพื่อถ่ายภาพกิจกรรมต่างๆ วบอ. วันที่ 15 ธันวาคม 2553

เรียน ดร.กษม ชนะวงศ์ อธิการบดีวิทยาลัยบัณฑิตเอเซีย

เนื่องจากข้าพเจ้าได้รับหน้าที่ในการถ่ายภาพประจำวิทยลัยบัณฑิตเอเชียมาเป็นระยะเวลา 9 ปี ตั้งแต่เริ่มทำงานที่นี่ ทั้งนี้ก็ได้รับโอกาสและความไว้วางใจจาก ท่าน อธิการบดี ซึ่งทำให้ข้าพเจ้าได้เรียนรู้ประสบการณ์ในการถ่ายภาพเป็นอย่างมาก ซึ่งภาพถ่ายนั้น ต่างได้รับคำขอและนำไปใช้ประโยชน์หลากหลายด้าน ไม่ว่าจะเป็นการประชาสัมพันธ์ พรีเซ็นเตชัน เว็บไซต์ แผ่นพับ กิจกรรมต่างๆ รวมไปถึงเป็นส่วนหนึ่งที่อ้างอิงเพื่อผ่านการรับรองมาตรฐานการศึกษาด้วย ทำให้ข้าพเจ้ามีความภูมิใจกับผลงานที่ออกมา

และจากที่ข้าพเจ้าได้พูดคุยด้วยวาจากับ นางสาวอาบจิตร เพื่อขอมาช่วยในการถ่ายภาพ เนื่องจากข้าพเจ้ามีภาระหน้าที่ในการสอน งานออกแบบ การทำเว็บไซต์และงานด้านอื่นๆ ซึ่งเกรงว่าจะมีผลกระทบและงานออกมาแต่ละอย่างขาดความสมบูรณ์ ส่งผลให้กิจกรรมวิทยาลัยฯบางอย่างเก็บภาพถ่ายไม่ครบถ้วน  **ดังนั้น จึงมอบหมายให้นางสาวอาบจิตร เข้ามาช่วยในส่วนงานสารสนเทศในการถ่ายภาพ ซึ่งเป็นเวลา 1 ปีแล้ว ผลปรากฏว่า น้องเค้าทำได้ดี มีความรับผิดชอบสูงและรักการถ่ายภาพ ทำให้ผลงานภาพถ่ายต่างๆ สามารถนำไปใช้ประโยชน์ได้เป็นอย่างดี ข้าพเจ้าจึงมีความเชื่อว่าน้องเค้าจะมีการพัฒนาและทำได้ดีในอนาคตต่อไป**

ดังนั้นข้าพเจ้า นายชัยวัฒน์ วัลละภา จึงขออนุญาตอย่างเป็นทางการเพื่อขอ นางสาวอาบจิตร กอมาตย์ มาช่วยในส่วนงานสารสนเทศ เพื่อเป็นเจ้าหน้าที่ในการถ่ายภาพนิ่งประจำวิทยาลัยบัณฑิตเอเชีย

จึงเรียนมาเพื่อโปรดพิจารณา

นายชัยวัฒน์ วัลละภา

อาจารย์สาขาคอมพิวเตอร์ธุรกิจ